## NRE/FOREST SERVICE EQUITY ACTION PLAN

# SUMARYO NG EHEKUTIBO

Ang NRE/Forest Service Equity Action Plan (na sa dokumentong ito ay tumutukoy sa Forest Service Equity Action Plan) ay kumakatawan sa malawak na hanay ng high-leverage na mga gawain na may potensyal na makalikha ng malaking epekto at makaalinsabay sa mga pagbabago sa sistema na makapagdudulot ng benepisyo sa mga empleyado, Tribo, partner, at sa publiko. Para sadyang maipatupad ang misyon ng Forest Service sa makatuwirang paraan, kailangan ang pagbabago sa mga tradisyonal na pananaw, proseso, gawain, at performance measure para matiyak na lahat ay makikinabang sa mga benepisyo at resulta, at ang lahat ay magkakaroon ng mga oportunidad na lumahok, lalo na ang mga nasa probinsiya o siyudad na napabayaan o hindi nabibigyang-pansin. 

Sa Executive Order 13985, Pagsusulong sa Racial Equity at Suporta sa mga Underserved na Komunidad sa Pamamagitan ng Pederal na Gobyerno, kailangan na ang bawat pinuno ng ahensiya ay maghanda ng plano para masolusyunan ang anumang hadlang sa lubusan at pantay na partisipasyon sa mga programa, serbisyo, procurement, pagbuo ng mga kontrata, at iba pang oportunidad sa pagpopondo. Sa Planong ito, nangangako ang Forest Service na susuriin ang mga hadlang at tutukuyin ang mga makatuwirang resulta para sa mga underserved na komunidad sa pamamagitan ng pagpopokus sa sumusunod na 10 aksyon: pagpapataas ng tiwala ng Tribo sa mga responsibilidad at partisipasyon sa mga gawain ng Forest Service na kumikilala sa mga karapatan at interes ng Tribo; pagpapataas ng pakikilahok at pagbuo ng ugnayan ng mga Tribo at stakeholder at komunikasyong nakasentro sa pagiging makatuwiran; pagkakamit ng mga trabahong may kinatawan at mapapabilang ang lahat; pagtuturo sa mga empleyado tungkol sa pagiging patas kapag nagsasagawa ng mga proseso; paglalaan ng mga oportunidad sa kabuhayan sa pamamagitan ng pagbuo ng mga kontrata at procurement; paglalaan ng mga oportunidad sa kabuhayan sa pamamagitan ng mga grant at kasunduan; pagbabawas ng panganib sa buhay ng mga hayop sa mga Tribo at underserved na komunidad; pagpapalawak ng mga programa sa kooperasyon at tulong para sa kagubatan para sa mga underserved na komunidad; pagpapalawak ng mga urban forestry benefit para sa mga underserved na komunidad; at pagpapataas sa access para sa mga recreation at outdoor experience para sa mga underserved na komunidad.

Pinauunlad din ang information management, pagsusuri sa mga pangangailangan sa data, performance management, pagmo-monitor, at mga mapping action, pati na ang mga gawain para sa pagtatatag ng mga oportunidad para sa internal na pagkatuto. Ginagampanan ng Forest Service ang ilan sa mga pinakamahuhusay nilang gawain kasama o sa pamamagitan ng iba. Ang pundasyon para sa tagumpay ng ahensiya ay nakadepende sa pagkakaroon ng mga mangagawang mahusay magtrabaho, may kinakatawanan, at nakapokus sa pagbibigay ng serbisyo. Ang tagumpay ng ahensiya sa pagpapatupad ng misyon nito sa pagiging patas at makatuwiran ay nakadepende sa mga empleyado na sumasalamin sa mga taong kanilang sineserbisyuhan, bumubuo ng komunidad, at ibinabahagi ang pangangasiwa sa lahat ng mamamayan. Ang balangkas ng mga Forest Service Equity Action ay ang sumusunod.

**Paglilingkod sa Komunidad Para sa Lahat**

1. *Iposisyon ang mga Ahensiya at Tribo para sa Tagumpay sa pamamagitan ng Pagpapalawak sa Pagkikisangkot ng mga Tribo sa Pangangasiwa –*Isangkot ang mga Tribo at opisyal, tukuyin ang mga hadlang at oportunidad, at magsagawa ng iba pang aktibidad na nakapokus sa pagkakamit ng tagumpay sa isang kapaligaran para sa pagkatuto, na may inisyal na pokus sa magkasamang pangangasiwa at mga awtoridad ng tribo sa Forest Service tulad ng Tribal Forest Protection Act at iba pa.**

2. *Pahusayin ang Pakikisangkot at Partnership ng mga Tribo at Underserved na Komunidad sa pamamagitan ng mga Estratehiyang may kaugnayan sa Kultura –*Isentro ang mga tinig, iba’t ibang pangangailangan, at natatanging mga pananaw ng mga Tribo at stakeholder ng underserved na komunidad at lumikha ng magkaparehong pamumuno habang umaalinsabay sa pagbabago para maipatupad ang misyon sa makatuwirang paraan.

3. *Pagkakaroon ng may Kinatawan, Mapapabilang ang Lahat at Sumasaganang Trabaho ng Forest Service –*I-integrate at gawing prayoridad ang mga awtoridad na nagha-hire sa ilalim ng Resource Assistant, Job Corps, Public Land Corps, at mga Tribal Youth Conservation Program, na lubhang makapagpaparami ng mga matagumpay na pagkakatangap sa trabaho ng mga underrepresented na empleyado para matugunan ang kanilang pangangailangan sa near-term at long-term hiring. 

4. *I-institutionalize ang Onboarding Experience para sa mga Bagong Empleyado* – Ipatupad ang programa sa onboarding na kumikilala sa mga pagkakaiba, nakatutugon sa mga layunin na mapabilang ang lahat para sa lumalaking workforce at pagbabago ng *Future of Work* na kapaligiran, at ituro sa mga bagong empleyado ang tungkol sa mga pamantayan ng Forest Service na umiikot sa pagpapatupad ng misyon sa makatuwirang paraan at tiwala ng Tribo sa mga responsibilidad.

**Pag-unlad ng Ekonomiya**

5. *Mas Gawing Patas ang Oportunidad para sa Maliliit at Di-mauunlad na Negosyo –*Simulan ang isang pilot program para makapaglaan ng higit pang suporta sa maliliit at di-mauunlad na negosyo sa pamamagitan ng pagpapataas ng kapasidad sa mga procurement zone, pagbuo ng malalalim na kaugnayan sa mga Tribo at lokal na maliliit at di-mauunlad na negosyo, na nagpapakita ng matibay na pangako na laging pagsikapang gumawa ng mga nasyonal at lokal na outreach event. 

6. *Mas Gawing Patas ang mga Kasunduan* – Palawakin ang hanay ng mga partner para isama ang mas maraming Tribo at Diversity, Equity, Inclusion and Accessibility (DEIA) na mga organisasyon, lumikha ng mga bagong malawak na estratehiya, maglunsad ng nagtratrabahong grupo na lulutas sa mga isyu na nakakaapekto sa pagpapatupad at mga hadlang sa pagbuo ng mga partnership, itaguyod ang mga pakikipag-ugnayan ng mga tribo at bawasan ang mga hadlang sa pakikilahok ng mga tribo, at pagtatatag ng isang access storefront para mabawasan ang hadlang na ma-access ang DEIA na mga organisasyon. 

**Kalusugan at Katatagan**

7. *Bawasan ang Panganib na Magkaroon ng Malaking Sunog sa mga Komunidad ng Tribo na Underserved at Socially Vulnerable* – Lutasin ang mga epekto sa mga komunidad ng Tribo na underserved at socially vulnerable na malapit sa mga lupain ng National Forest System sa pamamagitan ng pag-i-integrate ng mga datos, impomasyon, at mapa sa pagpaplano at mga proseso at kagamitan sa paggawa ng desisyon. Matitiyak ng aksyong ito na ang mga demographic variable ay naintindihan, naisaalang-alang, at nalutas sa panahon ng pagsususri sa tradeoff at paggawa ng desisyon. I-integrate ang mga proseso sa pagsisikap ng Wildfire Crisis Strategy para mabawasan ang tindi at dalas ng malalaking sunog sa mga lupain, maprotektahan ang mga buhay, tahanan, at komunidad, makamit ang makatuwirang mga resulta, at mapabuti ang kalusugan at katatagan ng mga kagubatan ng ating bansa. 

8. *Palawakin ang mga Cooperative Forestry Benefit sa mga Underserved na Komunidad* – Gamitin ang Landscape Scale Restoration Program para i-integrate ang pagiging makatuwiran at patas sa mga pagsusuri sa proposal at gabay para sa mga nakikipagkompetensiyang proseso sa pamamagitan ng pag-una sa mga discretionary point para sa mga underserved na komunidad at pagpapahusay ng saklaw sa mga bagong kwalipikadong Tribo at iba pang aplikante para makaakit ng mga proposal mula sa mga rural na komunidad. 

9. *Pagpapalawak ng mga Urban Forestry Benefit sa mga Underserved na Komunidad* – Magbigay ng mga kahilingan para sa mga proposal habang binibigyang-diin ang mga dapat isaalang-alang sa pagiging makatuwiran at patas; lumikha ng malinaw na criteria para sa mga kahilingan sa mga proposal at gabay sa pagsusuri para gawing prayoridad ang mga underserved na komunidad; pahusayin ang saklaw sa mga potensyal na aplikante para makaakit ng mga proposal mula sa mga Tribo at urban na komunidad na may malaking pangangailangan; at magtrabaho nang pinopondohan ang 40% ng mga proyekto sa mga underserved na komunidad at kasama ang mga Tribo. 

10. *Itaguyod ang Access sa Recreation at mga Outdoor Experience para sa mga Communities of Color at Populasyon na Socially Vulnerable* – Itaguyod ang pagsasaliksik para maunawaan kung sino ang mga bisita; paano sila nagre-recreate; sino ang hindi bumibisita; mga hadlang sa pag-access sa mga oportunidad sa recreation; mga pang-ekonomiya, pangkomunidad, at personal na benepisyo ng mga oportunidad sa recreation; at mga kagustuhan at kasiyahan sa mga oportunidad sa recreation at paglikha ng mga estratehiyang nakabatay sa pagsasaliksik para paramihin ang pagbisita ng mga communities of color. Itaguyod ang paggamit ng Native American Tourism at Improving Visitor Experience Act bilang suporta sa kultura ng mga tribo at negosyo sa turismo.

# image1.gif

# image2.png